Document ID: 31995R0798

KOMISSION ASETUS (EY) N:o 798/95,
annettu 7 päivänä huhtikuuta 1995,
Kanariansaarten, Azorien, Madeiran ja Ranskan merentakaisten departementtien naudanliha-alan tuotteiden erityisen hankintajärjestelmän soveltamista koskevista yksityiskohtaisista säännöistä annettujen asetusten (ETY) N:o 1912/92, (ETY) N:o 1913/92, (ETY) N:o 2254/92, (ETY) N:o 2255/92, (ETY) N:o 2312/92 ja (ETY) N:o 1148/93 muuttamisesta tuen määrien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna komission asetuksella (ETY) N:o 1974/93 (2), ja erityisesti sen 4 artiklan 4 kohdan ja 5 artiklan 2 kohdan,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92 (3), sellaisena kuin se on viimeksi muutettuna asetuksella (ETY) N:o 1974/93, ja erityisesti sen 10 artiklan,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91 (4), sellaisena kuin se on viimeksi muutettuna komission asetuksella (ETY) N:o 3714/92 (5), ja erityisesti sen 4 artiklan 5 kohdan ja 9 artiklan,
sekä katsoo, että
arvioituun hankintataseeseen sisältyvien yhteisön markkinoilta lähtöisin olevien tuotteiden tuet vahvistetaan komission asetuksissa (ETY) N:o 1912/92 (6) ja (ETY) N:o 1913/92 (7), sellaisina kuin ne ovat viimeksi muutettuina asetuksella (EY) N:o 233/95 (8), asetuksissa (ETY) N:o 2254/92 (9), (ETY) N:o 2255/92 (10) ja (ETY) N:o 2312/92 (11), sellaisina kuin ne ovat viimeksi muutettuina asetuksella (EY) N:o 3023/94 (12), sekä asetuksessa (ETY) N:o 1148/93 (13), sellaisena kuin se on viimeksi muutettuna asetuksella (EY) N:o 2491/94 (14),
yhteisön tuen vahvistamisperusteiden soveltaminen kyseisen alan nykyisessä markkinatilanteessa ja erityisesti näiden tuotteiden kursseihin tai hintoihin yhteisön Eurooppaan kuuluvassa osassa ja maailmanmarkkinoilla johtaa siihen, että Kanariansaarten ja Madeiran naudanliha-alan tuotteiden hankinnalle vahvistetaan tuki liitteessä mainittuina määrinä,
neuvoston asetuksen (ETY) N:o 3813/92 (15), sellaisena kuin se on muutettuna asetuksella (EY) N:o 150/95 (16), 2 artiklan 1 kohdan toisen alakohdan mukaan 1 päivänä helmikuuta 1995 sovellettava maatalouden muuntokurssi on 31 päivänä tammikuuta 1995 voimassa olevien sääntöjen mukaisesti kyseiselle päivälle määritetty muuntokurssi jaettuna 1,207509:llä; jotta tämä ei johtaisi yhteisön tuen kansallisena valuuttana ilmaistavan arvon alenemiseen verrattuna 1 päivää helmikuuta edeltäneeseen tilanteeseen, 1 päivän helmikuuta 1995 jälkeen voimaan tulevat määrät on vahvistettava tasolle, jota määrittäessä otetaan huomioon edellä mainitusta tekijästä johtuva muuntokurssin aleneminen; laskettaessa asetuksella (EY) N:o 233/95 vahvistettuja tuen määriä ei kuitenkaan vielä otettu huomioon maatalouden rahapoliittisen järjestelmän muutoksia; näin ollen nämä määrät on korvattava tämän asetuksen liitteissä I ja II olevilla määrillä siten, että ne tulevat voimaan asetuksen (EY) N:o 233/95 voimaantulopäivänä, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Korvataan asetuksen (ETY) N:o 1912/92 liitteet II ja II a tämän asetuksen liitteellä I.
2. Korvataan asetuksen (ETY) N:o 1913/92 liite II tämän asetuksen liitteellä II.
3. Korvataan asetusten (ETY) N:o 2254/92, (ETY) N:o 2255/92 ja (ETY) N:o 2312/92 liite II tämän asetuksen liitteellä III.
4. Korvataan asetuksen (ETY) N:o 1912/92 liitteessä III oleva tuen määrä tämän asetuksen liitteessä IV olevalla määrällä.
5. Korvataan asetuksen (ETY) N:o 1913/92 liite III tämän asetuksen liitteellä V.
6. Korvataan asetuksen (ETY) N:o 2312/92 liite III tämän asetuksen liitteellä VI.
7. Korvataan asetuksen (ETY) N:o 1148/93 liite tämän asetuksen liitteellä VII.
2 artikla
Kumotaan asetus (EY) N:o 233/95.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Asetuksen 1 artiklan 1 ja 2 kohtaa sekä 2 artiklaa sovelletaan kuitenkin 7 päivästä helmikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä huhtikuuta 1995.

Labels: 3
18
17